**Antun Mihanović** ([Zagreb](http://hr.wikipedia.org/wiki/Zagreb), [10. lipnja](http://hr.wikipedia.org/wiki/10._lipnja) [1796](http://hr.wikipedia.org/wiki/1796). - Novi dvori kraj [Klanjca](http://hr.wikipedia.org/wiki/Klanjec), [14. studenog](http://hr.wikipedia.org/wiki/14._studenog) [**1861**](http://hr.wikipedia.org/wiki/1861).) [hrvatski](http://hr.wikipedia.org/wiki/Hrvatska) književnik

Neprolaznu slavu stekao pjesmom "[Horvatska domovina](http://hr.wikipedia.org/wiki/Horvatska_domovina)" koja je krajem 19. stoljeća postala [hrvatska himna](http://hr.wikipedia.org/wiki/Lijepa_na%C5%A1a_domovino). Pjesma je prvi put objavljena [1835](http://hr.wikipedia.org/wiki/1835). u desetom broju Gajeve "Danice". "Horvatsku domovinu" ili prema prvom stihu "Lijepu našu" uglazbio je Vinkovčanin [Josip Runjanin](http://hr.wikipedia.org/wiki/Josip_Runjanin), a prvi put javno je izvedena [1861](http://hr.wikipedia.org/wiki/1861). Kao nacionalna himna prihvaćena je [1891](http://hr.wikipedia.org/wiki/1891).

Antun Mihanović je autor i nevelike, ali važne knjižice "Reč domovine o hasnovitosti pisanja vu domorodnom jeziku" koju je objavio u [Beču](http://hr.wikipedia.org/wiki/Be%C4%8D) [1815](http://hr.wikipedia.org/wiki/1815). U ovom djelu je iznio ideje iz kojih se kasnije razvio i program Hrvatskog narodnog preporoda [Ljudevita Gaja](http://hr.wikipedia.org/wiki/Ljudevit_Gaj) i ostalih [iliraca](http://hr.wikipedia.org/wiki/Ilirski_preporod).

Po naobrazbi je bio pravnik. Službovao je kao vojni sudac, a nakon prelaska u diplomaciju kao austrijski konzul u Beogradu, Solunu, Smirni, Carigradu i Bukureštu. Umirovljen je [1858](http://hr.wikipedia.org/wiki/1858). kao ministarski savjetnik i od tada je do smrti živio u [Novim Dvorima](http://hr.wikipedia.org/wiki/Novi_Dvori_Klanje%C4%8Dki).

Iako rođeni Zagrepčanin, Antun Mihanović je svoj životni vijek proveo putujući po svijetu, a zadnje dane ovdje u Klanjcu, gdje je 1935. godine podignut i spomenik Hrvatskoj himni koji je jedinstven u svijetu”.

**Antun Mihanović je umro je 14. studenoga 1861. godine u Novim Dvorima Klanječkim, gdje je u dvorcu obitelji Erdody proživio umirovljeničke dane. Pokopan je na starom klanječkom groblju koje je pedesetih godina prošlog stoljeća pretvoreno u Spomen park, gdje je obilježena i 150. obljetnica smrti.**

|  |  |
| --- | --- |
| |  | | --- | | **Obilježja državnosti Republike Hrvatske** | |
|  |

|  |  |  |
| --- | --- | --- |
| |  | | --- | | **Himna Republike Hrvatske** | | **Himna Republike Hrvatske je "Lijepa naša domovino" u skladu s odredbama Zakona o grbu, zastavi i himni Republike Hrvatske i lenti Predsjednika Republike Hrvatske (Narodne novine br. 55/90). Zakon je propisao da su stihovi himne sljedeći:**  **"Lijepa naša domovino,  Oj junačka zemljo mila,  Stare slave djedovino,  da bi vazda sretna bila!**  **Mila, kano si nam slavna,  Mila si nam ti jedina.  Mila, kuda si nam ravna,  Mila, kuda si planina!**  **Teci Dravo, Savo teci,  Nit' ti Dunav silu gubi,  Sinje more svijetu reci,  Da svoj narod Hrvat ljubi.**  **Dok mu njive sunce grije,  Dok mu hrašće bura vije,  Dok mu mrtve grobak krije,  Dok mu živo srce bije!"**  Stihovi današnje himne temelje se na povijesnim stihovima koji su objavljeni u književnom listu "Danica"  (Danicza Horvatzka, Slavonzka y Dalmatinzka) **14. ožujka 1835. godine** pod naslovom "**Horvatska domovina"**.  **"Lěpa naša domovino, Oj junačka zemljo mila, Stare slave dědovino, Da bi vazda čestna bila!**  **Mila, kano si nam slavna, Mila si nam ti jedina, Mila, kuda si nam ravna, Mila, kuda si planina!**  **Vedro nebo, vedro čelo, Blaga persa, blage noći, Toplo lěto, toplo dělo, Bistre vode, bistre oči:**  **Vele gore, veli ljudi, Rujna lica, rujna vina, Silni gromi, silni udi; — To je naša domovina!**  **Ženju serpi, mašu kose, Děd se žuri, snope broji, Škriplju vozi, brašno nose, Snaša preduć málo doji:**  **Pase marha, rog se čuje, Oj, oj zvenči, oj, u tmine, K ognju star i mlad šetuje; — Evo t’ naške domovine!**  **Luč iz mraka dalko sija, Po veseloj livadici, Pěsme glasno brěg odbija, Ljubni poje k tamburici:**  **Kolo vode, živo kolo, I na berdu, i v dolini, Plešu mladji sve okolo; — Mi smo, pobre, v domovini!**  **Magla, što li, Unu skriva? Ni l’ to našiu jauk turobni? Tko li moleć smert naziva? Il’ slobodni, il’ su robni?**  **»Rat je, bratjo, rat junaci, Pušku hvataj, sablju paši, Sedlaj konjče, hajd pešjaci, Slava budi, gdi su naši!«**  **Buči bura, magla projde, — Puca zora, tmina běži, — Tuga mine, radost dojde, — Zdravo slobost, — dušman leži!**  **Veseli se, tužna mati, Padoše ti verli sini, Ko junaci, ko Horvati, Ljaše kervcu domovini!**  **Teci, Sava hitra, teci Nit’ ti Dunaj silu gubi, Kud li šumiš, světu reci: Da svog’ doma Horvat ljubi,**  **Dok mu njive sunce grije, Dok mu hrastje bura vije, Dok mu mertve grob sakrije, Dok mu živo serdce bije!"**  "Horvatska domovina" pojavljuje se uglazbljena 1840-ih. Pouzdano se zna samo da joj je prve četiri kitice 1848. uglazbio Josip Runjanin. Prvi zapis izvornog napjeva notama je zabilježio 1861. godine pjevački pedagog Vatroslav Lichtenegger koji je ujedno priredio i skladbu za muški četveropjev.  Popijevka se pod nazivom „Lijepa naša domovino“ prvi put spominje tek 1864. godine, a krajem stoljeća taj je naslov u potpunosti zamijenio originalni naziv pjesme Antuna Mihanovića „Horvatska domovina“.  Tijekom 19. stoljeća „Lijepa naša“ pjevala se u svečanim prilikama kao jedna od mnogih narodnih popijevki, a prvi je put kao hrvatska himna, iako službeno nije imala taj status, izvedena prigodom izložbe Hrvatsko-slavonskoga gospodarskog društva u Zagrebu 1891. godine. Radi njezine iznimne popularnosti u narodu, Savez hrvatskih pjevačkih društava 1907. godine obratio se ondašnjem Saboru inicijativom da se „Lijepa naša“ ozakoni kao državna himna. Iako ta inicijativa nije postigla uspjeh, „Lijepa naša“ je postala neslužbena hrvatska himna koja se izvodila u svečanim prilikama prije, između, ali i nakon dva svjetska rata.  Tijekom narodnooslobodilačkog rata "Lijepa naša" nastavila je biti simbolom hrvatske političke tradicije i identiteta. Status himne neformalno joj je priznat na osnivačkoj skupštini ZAVNOH-a\* održanoj 13. i 14. lipnja 1943. u Otočcu i Plivičkim jezerima, kada je prvo zasjedanje ovoga tijela zaključeno svečanim izvođenjem "Lijepe naše".  Po prvi put službeni status „Lijepa naša“ dobila je 29. veljače 1972. godine ustavnim amandmanom prema kojem je proglašena službenom himnom Socijalističke Republike Hrvatske. Ustavom Republike Hrvatske iz 1990. godine pjesma je dobila status himne samostalne Hrvatske. Iste godine donesen je i poseban zakon o državnim obilježjima kojim su propisane i riječi i glazba himne.  *\*ZAVNOH - Zemaljsko antifašističko vijeće narodnog oslobođenja Hrvatske - tijelo koje je politički predstavljalo antifašistički pokret Hrvatske i očuvalo kontinuitet hrvatske državnosti tijekom Drugog svjetskog rata; djelovalo je od 1943. do 1945. godine kada je političko predstavljanje naroda ponovno vraćeno u Sabor* | |





